smcproject/ml-wiki-sentences huggingface dataset:
സമകാലീന സാമൂഹ്യവ്യവസ്ഥയെ തീക്ഷ്ണമായി പ്രഹരിക്കുന്ന ധൂമിലിന്റെ കവിതകൾ നിരന്തരം ചർച്ച ചെയ്യപ്പെട്ടിരുന്നു.
ഭാഷ , ഭാവം , വിഷയം , ശില്പം എന്നിങ്ങനെ എല്ലാ തലത്തിലും സമകാലിക സാഹിത്യകാരിൽ അതുല്യനായി പരിഗണിക്കപ്പെട്ടിരുന്ന ധൂമിൽ; 1975 ഫെബ്രുവരി 10ന് നിര്യാതനായി.
കാവ്യസംഗ്രഹങ്ങൾ സംസദ് സേ സഡക് തക് കൽ സുനനാ മുഝേ സുദാമാ പാണ്ഡേയ് കാ പ്രജാതന്ത്ര പുറത്തേക്കുള്ള കണ്ണികൾ ധൂമിലിന്റെ കവിതകൾ Archived 2009-03-29 at the Wayback Machine .
The City, Evening, And An Old Man: Me, by 'Dhoomil' Archived 2021-05-15 at the Wayback Machine .
സുദതി
ഒരു സംസ്കൃത വൃത്തമാണ് സുദതി .
ജഗതിച്ഛന്ദസ്സിലുള്ള വൃത്തമാണിത്.
ലക്ഷണം “ വൃത്തമിഹ ഭസം ജസം സുദുതിയാം ”
സൊൽത്താൻ ഹൊസൈൻ ഇംഗ്ലീഷ് വിലാസം https://ml.wikipedia.org/wiki/Soltan_Hoseyn
സൊൽത്താൻ ഹൊസൈൻ പേർഷ്യൻ : شاه سلطان حسین , റോമനൈസ്ഡ്: Soltān-Hoseyn; 1668 - 9 സെപ്റ്റംബർ 1727) 1694 മുതൽ 1722 വരെയുള്ള കാലഘട്ടത്തിൽ ഇറാനിലെ സഫാവിദ് ഷാ ആയിരുന്നു.
ഷാ സൊലൈമാന്റെ മകനും പിൻഗാമിയും ആയിരുന്നു അദ്ദേഹം (r. 161646).
1668-ൽ ഷാ സോലൈമാൻറേയും (r. 1666-1694) ഒരു സർക്കാസിയൻ സ്ത്രീയുടേയും മൂത്ത മകനായി രാജകൊട്ടാരത്തിൻറെ അന്തഃപുരത്തിലാണ് സൊൽത്താൻ ഹൊസൈൻ ജനിച്ചത്.
രാജകൊട്ടാരത്തിലെ അന്തഃപുരത്തിൽ പരിമിതമായ ജീവിതാനുഭവവും രാജ്യകാര്യങ്ങളിൽ ഏറെക്കുറെ വൈദഗ്ധ്യവും ഇല്ലാതെ വളർന്ന പിതാവിന്റെ അതേ ജീവിതാനുഭവങ്ങളായിരുന്നു അദ്ദേഹത്തിനുണ്ടായിരുന്നത്.
ഏറ്റവും മികച്ചതെന്ന് പറയാവുന്നത് മിർ മുഹമ്മദ്-ബക്കർ ഖത്തുനാബാദിയുടെ മാർഗനിർദേശപ്രകാരം ഖുറാൻ വായിച്ചതിൻറെ പേരിൽ സൊൽത്താൻ ഹൊസൈൻ അറിയപ്പെടുന്നു.
സൊൽത്താൻ ഹൊസൈന് പേർഷ്യൻ ഭാഷ സംസാരിക്കാൻ കഴിയുമെന്ന് പുറമേ തോന്നുമെങ്കിലും, ഭൂരിപക്ഷം സഫാവിദ് ഷാമാരെപ്പോലെ അസെറി ടർക്കിഷ് ഭാഷയിൽ സംസാരിക്കാനാണ് അദ്ദേഹം ഇഷ്ടപ്പെട്ടിരുന്നത്.
അവലംബം ↑ Matthee 2011 , പുറം.
sfn error: no target: CITEREFMatthee2011 ( help ) ↑ Mokhberi 2019 , പുറം.
sfn error: no target: CITEREFMokhberi2019 ( help ) 1 2 Matthee 2015a .
sfn error: no target: CITEREFMatthee2015a ( help ) ↑ Matthee 1997 , പുറം.
sfn error: no target: CITEREFMatthee1997 ( help )
സോ ഷിസെകി ഇംഗ്ലീഷ് വിലാസം https://ml.wikipedia.org/wiki/S%C5%8D_Shiseki "Flowers and Birds in the Snow" 1765.
Hanging scroll; color on silk.
Kobe City Museum .
സോ ഷിസെകി (宋 紫石, 1715 - ഏപ്രിൽ 9, 1786 ') നാഗസാക്കിയുടെയും നാൻപിൻ സ്കൂളുകളുടെയും ഒരു ജാപ്പനീസ് ചിത്രകാരനായിരുന്നു.
അദ്ദേഹത്തിൻറെ ആദ്യകാലഘട്ടം എഡോയിലും നാഗസാക്കിയിലും കുറച്ച് കാലം ചെലവഴിച്ചു.
അവിടെ അദ്ദേഹം ചൈനീസ് ചിത്രകാരനായ സോംഗ് സിയാൻറെ കീഴിലായിരുന്നു ചിത്രകല അഭ്യസിച്ചിരുന്നത്.
ജാപ്പനീസ് ഭാഷയിൽ സോ-ഷീഗാൻ എന്ന് അദ്ദേഹം അറിയപ്പെട്ടിരുന്നു.
ഒരു കലയുടെ പേര് ആയ സോ ഷിസെകി എന്ന പേര് അദ്ദേഹത്തിൻറെ മാസ്റ്ററുടെ പേരിനെ അനുകരിച്ചെടുത്തതായിരുന്നു.
ഷിസെകിയുടെ ബേർഡ്-ഫ്ളവർ പെയിന്റിംഗും മറ്റു ചിത്രങ്ങളായ ശാഖകളുടെ ബ്രഷ് സ്ട്രോക്കുകൾ,, വൃക്ഷങ്ങളുടെ തായ്‌ത്തടി, പാറക്കല്ലുകൾ, ഇങ്ക് വാഷ് പെയിന്റിംഗ് , പുഷ്പങ്ങളുടെയും ഇലകളുടെയും നിറം, തൂവലുകളുടെയും പുഷ്പങ്ങളുടെയും നല്ല ചിത്രീകരണങ്ങൾക്കായി വളരെ മികച്ച ബ്രഷ് സ്ട്രോക്കുകൾ, എന്നിവയ്ക്കായി വിശാലമായ കാലിഗ്രാഫിക് സംയോജനത്തിന്റെ ഉപയോഗം വളരെ വിശദമായതും ജീവസ്സുറ്റതും, യാഥാർത്ഥ്യമായതുമായ ചിത്രീകരണം പ്രദർശിപ്പിക്കുന്നു.
എഡോയിലേക്ക് തിരിച്ച് വരുമ്പോഴേക്കും ഷിസെകി അദ്ധ്യാപകനായ ഷീബ കോകൻറെയും മറ്റുള്ളവരുടെ ഇടയിലും ആ നഗരത്തിലെ നാഗസാക്കി സ്കൂളിൻറെ പ്രധാന പ്രതിനിധിയും അധ്യാപകനുമായിരുന്നു.
ഹിരാഗ ജെന്നയിയും , സുഗിത ജനപാകു , തുടങ്ങിയ രങകു പണ്ഡിതന്മാരുമായി അദ്ദേഹം വളരെ അടുപ്പം പുലർത്തുകയും പാശ്ചാത്യ ചിത്രകലയിൽ താല്പര്യം പ്രകടിപ്പിക്കുകയും ചെയ്തിരുന്നു.
യൂറോപ്യൻ പെയിന്റിംഗിൽ അദ്ദേഹത്തിൻറെ ശൈലിയിലുള്ള തിരഞ്ഞെടുക്കലിനു പകരം ഷിസെക്കി നാൻപിൻ സ്കൂളിൽ "സസ്യജന്തുജാലങ്ങളുടെ അലങ്കാര ചിത്രീകരണത്തിന് പക്വതയുണ്ടെന്ന് പണ്ഡിതനായ മെക്കറെല്ലി കരുതുന്നു.
അദ്ദേഹത്തിന്റെ ശൈലി കൂടുതൽ വിശദാംശങ്ങളിലുള്ളവയിൽ കൂടുതൽ ശ്രദ്ധയൂന്നുന്നു, കൂടാതെ ബൊട്ടാണിക്കൽ മാനുവലുകളും ശാസ്ത്രീയപഠനങ്ങളും അവശേഷിക്കുന്ന പാരമ്പര്യത്തെ പിന്തുണക്കുന്നു.
പല പുസ്തകങ്ങളും അദ്ദേഹം രചിച്ചു.
അദ്ദേഹത്തിന്റെ കലാസൃഷ്ടികളുടെ തടിയിൽ അച്ചടിച്ച വാല്യങ്ങൾ പ്രസിദ്ധീകരിക്കപ്പെട്ടു.
ഇവയും കാണുക നാൻപിൻ സ്കൂൾ ബേർഡ്-ഫ്ളവർ പെയിന്റിംഗ് ജാപ്പനീസ് പെയിന്റിംഗ് അവലംബം ബാഹ്യ ലിങ്കുകൾ Bridge of dreams: the Mary Griggs Burke collection of Japanese art , a catalog from The Metropolitan Museum of Art Libraries (fully available online as PDF), which contains material on Sō Shiseki (see index)
സോ സാൽഡാന
സോ യാദിര സൽഡാന-പെറെഗോ (മുമ്പ്, സൽഡാന നസാറിയോ; ജനനം ജൂൺ 19, 1978) ഒരു അമേരിക്കൻ അഭിനേത്രിയാണ്.
എക്കാലത്തെയും ഏറ്റവും മികച്ച് കളക്ഷൻ നേടിയ അഞ്ച് ചിത്രങ്ങളിൽ ( അവതാർ , അവഞ്ചേഴ്സ്: ഇൻഫിനിറ്റി വാർ , അവഞ്ചേഴ്സ്: എൻഡ് ഗെയിം ), മൂന്നെണ്ണത്തിലും പ്രത്യക്ഷപ്പെട്ട അവർ ഈ നേട്ടം കൈവരിച്ച ഏക അഭിനേതാവാണ്.
അവർ അഭിനയിച്ച സിനിമകൾ ലോകമെമ്പാടും ഏകദേശം $11 ബില്ല്യണിലധികം നേടിയിട്ടുള്ളതൊടൊപ്പം 2019 ലെ എക്കാലത്തെയും ഏറ്റവും കൂടുതൽ വരുമാനം നേടിയ രണ്ടാമത്തെ ചലച്ചിത്ര നടിയാണ്.
നൃത്തത്തിൽ പ്രാവീണ്യമുള്ള  അവർ 1999 ലെ ലോ ഓർഡർ എന്ന പരമ്പരയുടെ രണ്ട് എപ്പിസോഡുകളിലൂടെ തന്റെ അഭിനയ ജീവിതം ആരംഭിച്ചു.
അവളുടെ ആദ്യ ചലച്ചിത്ര വേഷം സെന്റർ സ്റ്റേജ് (2000) എന്ന ചിത്രത്തിൽ ഒരു ബാലെ നർത്തകിയുടേതായിരുന്നു.
ക്രോസ്‌റോഡ്‌സ് (2002) എന്ന റോഡ് ഫിലിമിൽ ബ്രിട്‌നി സ്പിയേഴ്‌സിനൊപ്പം അഭിനയിച്ചുകൊണ്ട് ആദ്യകാല അംഗീകാരം നേടിയ ശേഷം, 2009 ൽ സ്റ്റാർ ട്രെക്ക് ഫിലിം പരമ്പരയിലെ ന്യോട്ട ഉഹുറ എന്ന കഥാപാത്രമായും അവതാർ ചലച്ചിത്ര പരമ്പരയിലെ നെയ്തിരി എന്ന കഥാപാത്രമായും തിളങ്ങിയ അവർ നിരവധി സയൻസ് ഫിക്ഷൻ ഫിലിം ഫ്രാഞ്ചൈസികളിലെ വേഷങ്ങളിലൂടെ തന്റെ കരിയറിലെ വഴിത്തിരിവ് നേടി.
മാർവൽ സിനിമാറ്റിക് യൂണിവേഴ്‌സിൻറെ ഗാർഡിയൻസ് ഓഫ് ദി ഗാലക്സിയിൽ (2014) ഗമോറ എന്ന വേഷം അവതരിപ്പിച്ച അവർ ഈ കഥാപാത്രത്തെ തുടർച്ചയായി അവതരിപ്പിച്ചു.
ഫ്രാഞ്ചൈസി ജോലികൾക്ക് പുറത്ത്, നെറ്റ്ഫ്ലിക്സ് റൊമാന്റിക് നാടകീയ  മിനി പരമ്പരയായ ഫ്രം സ്ക്രാച്ചിൽ (2022) സാൽഡാന വേഷമിട്ടിരുന്നു.
1978 ജൂൺ 19-ന് ന്യൂജേഴ്‌സിയിലെ പാസായിക്ക് നഗരത്തിലാണ് സാൽഡാന ജനിച്ചത്.
ന്യൂയോർക്ക് നഗരത്തിലെ ക്വീൻസിലുള്ള ജാക്സൺ ഹൈറ്റ്സിലാണ് അവൾ തൻറെ ബാല്യകാലത്തിന്റെ ഭൂരിഭാഗവും ചെലവഴിച്ചത്.
ഇംഗ്ലീഷും സ്പാനിഷും സംസാരിച്ചിരുന്ന  അവൾ ഇരു ഭാഷകളിലും പ്രാവീണ്യത്തോടെ വളർന്നു.
അവൾക്ക് സിസെലി, മാരിയൽ എന്നീ രണ്ട് രണ്ട് സഹോദരിമാരുണ്ട്.
ഒൻപതാം ജന്മദിനത്തിൽ പിതാവ് ഒരു വാഹനാപകടത്തിൽ മരണമടഞ്ഞതോടെ, മാതാവ് കുട്ടികളോടൊപ്പം ഡൊമിനിക്കൻ റിപ്പബ്ലിക്കിലേക്ക് താമസം മാറി.
അവളെ വളർത്തിയയത് രണ്ടാനച്ഛൻ ഡാഗോബർട്ടോ ഗാലൻ ആയിരുന്നു.
പിതാവ് അരിഡിയോ സാൽഡാന ഡൊമിനിക്കനും മാതാവ് അസലിയ നസാരിയോ പ്യൂർട്ടോ റിക്കനുമായിരുന്നു .
വയർഡ് മാഗസിനുമായുള്ള ഒരു അഭിമുഖത്തിൽ, താൻ ¾ ഡൊമിനിക്കനും ¼ പ്യൂർട്ടോ റിക്കനുമാണെന്ന് അവൾ പ്രസ്താവിച്ചിരുന്നു.
ഡൊമിനിക്കൻ റിപ്പബ്ലിക്കിൽവച്ച് നൃത്തത്തോടുള്ള തന്റെ താൽപ്പര്യം കണ്ടെത്തിയ സൽദാന, തുടർന്ന് ECOS എസ്പാസിയോ ഡി ഡാൻസ അക്കാദമിയിൽ ചേർന്ന് വിവിധ നൃത്തരൂപങ്ങൾ അഭ്യസിച്ചുവെങ്കിലും ബാലെയെ തന്റെ അഭിനിവേശമായി വിശേഷിപ്പിച്ചു.
ന്യൂടൗൺ ഹൈസ്‌കൂളിലെ രണ്ടാം വർഷത്തിനുശേഷം കുടുംബം ന്യൂയോർക്ക് നഗരത്തിലേയ്ക്ക് മടങ്ങി.
1995-ൽ, ബ്രൂക്ലിനിലെ ഫേസസ് തിയേറ്റർ ഗ്രൂപ്പിനൊപ്പം, ലഹരിവസ്തുക്കളുടെ ദുരുപയോഗം, കൗമാര ലൈംഗികത തുടങ്ങിയവ കൈകാര്യം ചെയ്യുന്ന വിഷയങ്ങളിലൂടെ കൗമാരക്കാർക്ക് നല്ല സന്ദേശങ്ങൾ നൽകുന്ന നാടകങ്ങളുടെ ഭാഗമായി.
ഈ വർഷങ്ങളിൽ ന്യൂയോർക്ക് യൂത്ത് തിയേറ്ററിനൊപ്പം അവതരിപ്പിച്ച ജോസഫ് ആൻറ് ദ അമേസിംഗ് ടെക്‌നിക്കോളർ ഡ്രീംകോട്ട് എന്ന മ്യൂസിക്കലിലെ വേഷം സിനിമയിലേയ്ക്ക്  അവളെ റിക്രൂട്ട് ചെയ്യാൻ ഒരു ടാലന്റ് ഏജൻസിയെ പ്രേരിപ്പിച്ചു .
അവളുടെ മുൻകാല നൃത്ത പരിശീലനവും അഭിനയപരിചയവും സെന്റർ സ്റ്റേജ് (2000) എന്ന ആദ്യ ചിത്രത്തിലെ ബാലെ വിദ്യാർത്ഥിനിയായ ഇവാ റോഡ്രിഗസിൻറെ വേഷം അവതരിപ്പിക്കുന്നതിന് അവളെ സഹായിച്ചു.
സൊർഗഘ്താനി ബേകി
പതിമൂന്നാം നൂറ്റാണ്ടിലെ ഒരു മംഗോളിയൻ രാജ്ഞി ആയിരുന്നു സൊർഗഘ്താനി ബേകി (മരണം 1252).
പ്രസിദ്ധ മംഗോളിയൻ യുദ്ധവീരനും ഭരണാധികാരിയുമായ ചെങ്കിസ്ഖാന്റെ മകൻ തുളുയിയെ വിവാഹം കഴിച്ച അവർ അയാളുടെ അകാലമരണത്തെ തുടർന്ന്, സ്വന്തം നയചാതുരി കൊണ്ട് മംഗോളിയാൻ സാമ്രാജ്യത്തിന്റെ ഭാഗധേയത്തെ നിർണ്ണായകമായി സ്വാധീനിച്ച് രാജാധികാരത്തിൽ തന്റെ മക്കളുടെ പിന്തുടർച്ചയ്ക്ക് വഴിയൊരുക്കി.
ആ ചരിത്രസന്ധിയിൽ അവരുടെ നിലപാടുകൾ സീകരിച്ച നയങ്ങൾ പാശ്ചാത്യദേശങ്ങളുമായുള്ള മംഗോളിയൻസാമ്രാജ്യത്തിന്റെ വ്യാപാര, ചിന്താബന്ധങ്ങളുടെ തുറവിക്ക് അവസരമൊരുക്കി.
ക്രിസ്തുമതവിശ്വാസിയായിരുന്ന അവർ നെസ്തോറിയൻക്രിസ്തീയത എന്നറിയപ്പെടുന്ന കിഴക്കിന്റെ സഭയിലെ (Church of the East) അംഗമായിരുന്നു.
സൊർഗഘ്താനിയുടെ മകൻ കുബ്ലൈഖാന്റെ ഭരണകാലത്താണ്, പ്രസിദ്ധ ദേശാടകനും യാത്രാലേഖകനുമായ മാർക്കോ പോളോ , മംഗോളിയ സന്ദർശിച്ചത്.
അവലംബം ↑ Biographies, Female Heros of Asia - Mangolia,Sorghaghtani Beki, Mother of Great Khans ↑ Marco Polo from Venice to Xanadu by Laurence Bertreen - Vintage Books October 2008 (പുറങ്ങൾ 124-25)
സൊർണിയ
പയർ കുടുംബമായ ഫാബേസീ യിൽ പെട്ട ഓഷധി കളുടെ ഒരു സാർവജനീന ജനുസാണ് സൊർണിയ .
ഇത് അടുത്തകാലത്തായി ഡാൽബെർജീ ട്രൈബിലെ അഡെസ്മ ക്ലാഡിൽ ഉൾപ്പെടുത്തപ്പെട്ടു.
സൊർണിയ ജനുസിലെ സ്പീഷീസുകൾ: Zornia acuta S.T. Reynolds A.E. Holland Zornia adenophora (Domin) Mohlenbr.
Zornia albiflora Mohlenbr.
Zornia albolutescens Mohlenbr.
Zornia apiculata Milne-Redh.
Zornia areolata Mohlenbr.
Zornia baliensis Mohlenbr.
Zornia bracteata J.F. Gmel.
Zornia brasiliensis Vogel Zornia brevipes Milne-Redh.
Zornia burkartii Vanni Zornia cantoniensis Mohlenbr.
Zornia capensis Pers.
Zornia cearensis Huber Zornia chaetophora F. Muell.
Zornia contorta Mohlenbr.
Zornia crinita (Mohlenbr.) Vanni Zornia cryptantha Arechav.
Zornia curvata Mohlenbr.
Zornia diphylla (L.) Pers.
Zornia disticha S.T. Reynolds A.E. Holland Zornia durumuensis De Wild.
Zornia dyctiocarpa DC.
dyctiocarpa DC.
filifolia (Domin) S. T. Reynolds A. E. Holland Zornia echinata Mohlenbr.
Zornia echinocarpa (Meissner) Benth.
Zornia filifoliola Pittier Zornia fimbriata Mohlenbr.
Zornia flemmingioides Moric.
Zornia floribunda S.T. Reynolds A.E. Holland Zornia gardneriana Moric.
Zornia gemella (Willd.) Vogel Zornia gibbosa Span.
Zornia glabra Desv.
Zornia glaziovii Harms Zornia glochidiata DC.
Zornia guanipensis Pittier Zornia harmsiana Standl.
Zornia hebecarpa Mohlenbr.
Zornia herbacea Pittier Zornia intecta Mohlenbr.
Zornia laevis Schltdl.
Cham.
Zornia lasiocarpa A.R. Molina Zornia latifolia Sm.
Zornia leptophylla (Benth.) Pittier Zornia linearis E. Mey.
Zornia maritima S.T. Reynolds A.E. Holland Zornia megistocarpa Mohlenbr.
Zornia microphylla Desv.
Zornia milneana Mohlenbr.
Zornia muelleriana Mohlenbr.
Zornia multinervosa Bacigalupo Zornia muriculata Mohlenbr.
Zornia myriadena Benth.
Zornia nuda Vogel Zornia oligantha S.T. Reynolds A.E. Holland Zornia orbiculata Mohlenbr.
Zornia ovata Vogel Zornia pallida Mohlenbr.
Zornia papuensis Mohlenbr.
Zornia pardina Mohlenbr.
Zornia pedunculata S.T. Reynolds A.E. Holland Zornia piurensis Mohlenbr.
Zornia pratensis Milne-Redh.
barbata J. Léonard Milne-Redh.
pratensis Milne-Redh.
glabrior Milne-Redh.
Zornia puberula Mohlenbr.
Zornia punctatissima Milne-Redh.
Zornia quilonensis Ravi Zornia ramboiana Mohlenbr.
Zornia ramosa S.T. Reynolds A.E. Holland Zornia reptans Harms Zornia reticulata Sm.
Zornia sericea Moric.
Zornia setosa Baker f. subsp.
obovata Baker f. subsp.
setosa (Baker f.) J. Léonard Milne-Redh.
Zornia sinaloensis Mohlenbr.
Zornia songeensis Milne-Redh.
Zornia stirlingii Domin Zornia tenuifolia Moric.
Zornia thymifolia Kunth Zornia trachycarpa Vogel Zornia ulei Harms Zornia vaughaniana Mohlenbr.
Zornia venosa Mohlenbr.
Zornia vestita Mohlenbr.
Zornia virgata Moric.
Zornia walkeri Arn.
Zornia zollingeri Mohlenbr.
സൊർവാൽദിർ തോറോഷെൻ Þorvaldur Thoroddsen.
ഐസ്‌ലാന്റുകാരനായ ഒരു ജിയോളജിസ്റ്റും ജിയോഗ്രാഫറും ആയിരുന്നു സൊർവാൽദിർ തോറോഷെൻ (Þorvaldur Thoroddsen) (ജൂൺ 6, 1855 – സെപ്തംബർ 28, 1921).
1906 -ൽ American Geographical Society അദ്ദേഹത്തിന് Charles P. Daly Medal നൽകി ആദരിച്ചു.
Thoroddsen എന്നാണ് സസ്യശാസ്ത്രസംബന്ധിയായ കാര്യങ്ങളിൽ ഇദ്ദേഹത്തെ പരാമർശിക്കുമ്പോൾ ഉപയോഗിക്കുന്ന ചുരുക്കെഴുത്ത്.
കുറിപ്പുകൾ ↑ ↑ ↑ അവലംബം Hintze, V. Thoroddsen, Thorvaldur entry in C. F. Bricka (ed.): Dansk biografisk lexikon : tillige omfattende Norge for Tidsrummet 1537–1814 ; Gyldendal, Copenhagen 1887 – 1905; vol.
XVII (1903), pp 283-5.
URL last accessed 2007-10-19.
Jökull Sævarsson (2004).
Iceland on maps .
Based on "Haraldur Sigurðsson: Ísland á landabréfum. Nokkrir drættir. Kortasafn Háskóla Íslands. Reykjavík 1982, p. 7-15. Slightly abbreviated, altered and translated into English."
Steindór J. Erlingsson (2001).
" Hugmyndaheimur Þorvalds Thoroddsens 1872-1911 Archived 2012-02-08 at the Wayback Machine .
, in Skírnir 175, pp. 354–388.
Dr. Þorvaldur Thoroddsen .
Skólavefurinn 2006.
Portrait and short biography in Icelandic Archived 2012-02-09 at the Wayback Machine .
പുറത്തേക്കുള്ള കണ്ണികൾ Works written by or about സൊർവാൽദിർ തോറോഷെൻ at Wikisource
സൊൾഡോറ്റ്ന, അലാസ്ക ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
സൊൾഡോറ്റ്ന എന്ന നഗരം കെനായി ബറോ ഉപദ്വീപിലുള്ള അലാസ്ക സ്റ്റേറ്റിലെ ( United States ) ഒരു നഗരമാണ്.
2010 ലെ യു.എസ്. സെൻസസ് അനുസിരിച്ച്  സൊൾഡോറ്റ്ന നഗരത്തിലെ മൊത്തം ജനസംഖ്യ 4,163 ആയി കണക്കാക്കപ്പെട്ടിരിക്കുന്നു.
കെനായി പെനിൻസുല ബറോയുടെ ആസ്ഥാനം കൂടിയാണ് ഈ അലാസ്കൻ ഈ നഗരം.
നഗരം അലാസ്കയുടെ അൽപം തെക്കോട്ടു മാറി സ്ഥിതി ചെയ്യുന്നു.
നഗരത്തിനു സമീപത്തുകൂടി കെനായി നദി ഒഴകുന്നു.
നഗര പരിധി ഏഴു സ്ക്വയർ കിലോമീറ്റർ ചുറ്റളവിൽ കെനായി നദിവരെ വ്യാപിച്ചു കിടക്കുന്നു.
സഞ്ചാരികൾക്ക് അനുയോജ്യമായ ലോകത്തിലെ 15 മുന്തിയ നദികളില‍്‍ ഒന്നായാണ് CNN കെനായി നദിയെ തെരഞ്ഞെടുത്തിരിക്കുന്നത്.
മീൻ പിടുത്തത്തിനും വേട്ടയ്ക്കു പറ്റിയ ലോകോത്തര സൌകര്യങ്ങളാണ് സഞ്ചാരികൾക്കായി ഇവിടെയുള്ളത്.
സൊൾഡോറ്റ്ന നഗരത്തിന് പടിഞ്ഞാറേവക്കിൽ  അതിവിശാലമായ കെനായി ദേശീയ വന്യമൃഗസങ്കേതം സ്ഥിതി ചെയ്യുന്നു.
ഈ വന്യമൃഗസങ്കേതം രണ്ടു മില്യൺ ഏക്കറിലാണ് പരന്നു കിടക്കുന്നത്.
ഈ സംരക്ഷിത പ്രദേശത്ത് കടമാനുകൾ, കരടികൾ, റെയിൻഡീയറുകൾ, കാട്ടാടുകൾ, അതുപോലെതന്നെ അനേകതരം പക്ഷികളും നദിയിൽ വിവിധതരം മത്സ്യങ്ങളും കാണപ്പെടുന്നു.
സ്റ്റെർലിങ് ഹൈവേയും കെനായി സ്പർ ഹൈവേയും നഗരത്തെ അന്യോന്യം ഛേദിച്ചു കടന്നു പോകുന്നു.
അതിനാൽ ആങ്കറിലേയ്ക്കും ഹോമറിലേയ്ക്കും പോകുന്ന അനേകം സഞ്ചാരികള്   സൊൾഡോറ്റ്ന നഗരത്തെ ഒരു ഇടത്താവളമായി ഉപയോഗിക്കാറുണ്ട്.
1957 ൽ സ്വാൻസൺ നദീതടമേഖലയിൽ എണ്ണയുടെ നിക്ഷേപം കണ്ടെത്തി.
ഇത് നഗരത്തിന്റെയും സമീപ പ്രദേശങ്ങളുടെയും സാമ്പത്തിക വളർച്ചയ്ക്ക് വളരെയധികം സഹായകമായി.1960 ൽ 7.4 സ്ക്വയർ മൈൽ (4,723.4 acres) വിസ്തൃതിയും ജനസംഖ്യ 332 മുള്ള സൊൾഡോറ്റ്ന ഒരു നാലാം തരം നഗരമായി സംയോജിപ്പിച്ചു.
ഏഴു വർഷങ്ങൾക്കു ശേഷം 1967 ൽ സൊൾഡോറ്റ്ന നഗരം പുനസംയോജിപ്പിക്കുകയും ഒരു ഒന്നാംതരം നഗരമെന്ന പദവി നേടുകയും ചെയ്തു.
1964 ൽ കെനായി പെനിൻസുല കോളജ്, കെനായി പെനിൻസുല ബറോ ഗവണ്മെന്റ് കെനായി പെനിൻസുല ബറോ സ്കൂൾ ഡിസ്ട്രിക്ററ് എന്നിവ സൊൾഡോറ്റ്ന ആസ്ഥാനമായി രൂപീകരിക്കപ്പെട്ടു.
1960 മുതൽ 1990 വരെയുള്ള കാലഘട്ടത്തിൽ നഗരത്തിലെ ജനസംഖ്യ അതിവേഗം വർദ്ധിച്ചു Aerial view of Soldotna, Alaska, also showing the surrounding area stretching out to Cook Inlet.
സോംദേവ് ദേവ്‌വർമ്മൻ ഇംഗ്ലീഷ് വിലാസം https://ml.wikipedia.org/wiki/Somdev_Devvarman
ഇന്ത്യക്കാരനായ ഒരു ടെന്നീസ് കളിക്കാരനാണ് സോംദേവ് ദേവ്‌വർമ്മൻ ( ഫെബ്രുവരി 23 1985 , ഗുവാഹതി , ആസാം ).
2010-ൽ ഡൽഹിയിൽ വെച്ച് നടന്ന കോമൺവെൽത്ത് ഗെയിംസിൽ പുരുഷന്മാരുടെ ടെന്നീസിൽ സോംദേവ് സ്വർണ്ണ മെഡൽ നേടിയിരുന്നു .
തുടർന്ന് ചൈനയിലെ ഗ്വാങ്ഷൂവിൽ വെച്ച് നടന്ന ഏഷ്യൻ ഗെയിംസിൽ പുരുഷന്മാരുടെ സിംഗിൾസിലും ഡബിൾസിലും സ്വർണ്ണ മെഡൽ നേടി.
അവലംബം ↑ പുറമെ നിന്നുള്ള കണ്ണികൾ "Unofficial website of Somdev Devvarman" സോംദേവ് ദേവ്‌വർമ്മൻ അസ്സോസിയേഷൻ ഓഫ് ടെന്നീസ് പ്രൊഫണൽ‌സിൽ "2007 NCAA Men's Tennis Champ": Interview by Ranjit Souri in The desiConnect Archived 2008-03-03 at the Wayback Machine .
"Assam's Loss, India's Gain" in "The Telegraph" on February, 02, 2007
സോംനാഥ് ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Somnath ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗുജറാത്തിലെ സൗരാഷ്ട്രയിൽ സ്ഥിതി ചെയ്യുന്ന ഒരു പുരാതനക്ഷേത്രമാണ് സോംനാഥ് ക്ഷേത്രം.
പത്താം നൂറ്റാണ്ടിൽ സോളങ്കി രാജാക്കന്മാരാലാണ് ഇത് നിർമ്മിക്കപ്പെട്ടത്.
ദ്വാദശജ്യോതിർലിംഗങ്ങളിൽ മുഖ്യസ്ഥാനം ഇതിനുണ്ട്.
രുദ്രമാല എന്ന സോളങ്കി വാസ്തു ശില്പകലാ രീതിയാണ് ക്ഷേത്രനിർമ്മാണത്തിന് അവലംബിച്ചിരിക്കുന്നത്.
ഗസ്നിയിലെ മഹ്മൂദിന്റെ ആക്രമണകാലത്ത് ഭാരതത്തിലേറ്റവും മുഖ്യക്ഷേത്രമായിരുന്നു.
അന്ന് നിത്യവും ഗംഗയിൽ നിന്നു അഭിഷേകജലവും കാശ്മീരിൽ നിന്നും പൂജാപുഷ്പങ്ങളും എത്തിയിരുന്നു.
10000 ഗ്രാമങ്ങൾ ക്ഷേത്രത്തിന്റെ സ്വത്തായിരുന്നു.
പൂജയ്ക്ക് 1000ൽ അധികം ബ്രാഹ്മണർ , തീർത്ഥാടകർക്ക് ക്ഷൗരത്തിനു 300 ക്ഷുരകർ, രത്നങ്ങൾ പതിച്ച വിളക്കുകൾ, 200മന്ന് സ്വർണ്ണത്തിൽ തീർത്ത ചങ്ങല, 56 രത്നാങ്കിത സ്തൂപങ്ങൾ - ഇതായിരുന്നു അന്നത്തെ സോമനാഥ ക്ഷേത്രത്തിന്റെ നില.
1025ൽ ഗസ്നി ക്ഷേത്രം ആക്രമിച്ച് കൊള്ളയടിച്ചു.
ഭീമ-ഭോജ രാജാക്കന്മാർ ക്ഷേത്രം വീണ്ടുമുയർത്തി.
1300ൽ അലാവുദ്ദീൻ ഖിൽജിയുടെ സേനാനായകൻ ആലഫ്ഖാൻ വീണ്ടും തകർത്തപ്പോൾ ചൂഢാസനവംശത്തിലെ മഹിപാലൻ വീണ്ടുമുയർത്തി.
1390ൽ മുസഫ്ർ ഷാ 1, 1490ൽ മുഹമ്മദ് ബേഗാറ, 1530ൽ മുസഫ്ർ 2, 1701ൽ ഔറഗസേബ് എന്നിങ്ങനെ പലതവണ തകർക്കപ്പെട്ടേങ്കിലും ഓരോതവണയും ക്ഷേത്രം ഉയർത്തെഴുന്നേറ്റു.
1783ൽ റാണി അഹല്യ ഒരു പുതിയ ക്ഷേത്രം നിർമിച്ചു.1951ൽ അതേ സ്ഥാനത്ത് പുതിയ പ്രതിഷ്ഠ നടന്നു.
സ്യൂഡോടെറിജിയം ഇംഗ്ലീഷ് വിലാസം https://ml.wikipedia.org/wiki/Pseudopterygium
മുറിവുകൾ, പൊള്ളൽ, കണ്ണിനെ ബാധിക്കുന്ന അസുഖങ്ങൾ എന്നിവ മൂലം കണ്ണിലെ കൺജങ്റ്റൈവ കോർണിയയുമായി ഒട്ടിച്ചേർന്ന് ടെറിജിയം പോലെ തോന്നുന്ന മെഡിക്കൽ അവസ്ഥയാണ് സ്യൂഡോടെറിജിയം .
ബൗമാൻ പ്രോബ് പരിശോധനയിലൂടെ സ്യൂഡോടെറിജിയം ടെറിജിയത്തിൽ നിന്ന് എളുപ്പത്തിൽ വേർതിരിച്ചറിയാൻ കഴിയും.
എല്ലായിടത്തും ഒട്ടിച്ചേർന്നിട്ടില്ലാത്തതിനാൽ, ചില സ്ഥലങ്ങളിൽ സ്യൂഡോടെറിജിയത്തിൻ്റെ അടിയിലൂടെ പ്രോബ് കടത്താൻ കഴിയും.
കാരണങ്ങൾ രാസവസ്തുക്കൾ മൂലം കണ്ണിനേൽക്കുന്ന പൊള്ളൽ മാർജിനൽ കോർണിയൽ അൾസർ സികാട്രൈസിംഗ് കൺജങ്റ്റിവൈറ്റിസ് കണ്ണിനേൽക്കുന്ന മുറിവ് കണ്ണിലെ ശസ്ത്രക്രിയകൾ ഡിഫറൻഷ്യൽ ഡയഗ്നോസിസ് ടെറിജിയവും സ്യൂഡോടെറിജിയവും തമ്മിലുള്ള വ്യത്യാസം ടെറിജിയം സ്യൂഡോടെറിജിയം എറ്റിയോളജി ഡീജനറേറ്റീവ് കോശജ്വലനം പ്രായം മുതിർന്നവരിൽ സാധാരണമാണ് ഏത് പ്രായക്കാരിലും സംഭവിക്കാം സൈറ്റ് തിരശ്ചീനമായി, സാധാരണയായി നേസലി (മൂക്കിൻ്റെ വശത്ത്) എവിടെയും വരാം വളർച്ച വളർച്ചയുള്ളതോ (സാധാരണയായി) നിശ്ചലമോ ആകാം എല്ലായ്പ്പോഴും നിശ്ചലമാണ് നെക്ക് ലിംബസിനോട് ഒട്ടിച്ചേർന്നിരിക്കുന്നു ലിമ്പസിനോട് ഒട്ടിയിരിക്കുന്നില്ല പ്രോബ് ടെസ്റ്റ് പ്രോബ് നെക്കിന് അടിയിലേക്ക് കടത്താൻ കഴിയില്ല പ്രോബ് നെക്കിന് അടിയിലേക്ക് കടത്താൻ കഴിയും ചികിത്സ
സർജിക്കൽ എക്‌സൈഷൻ വഴി സ്യൂഡോടെറിജിയം നീക്കംചെയ്യാം.
ഇതും കാണുക സിമ്പ്ലിഫറോൺ ടെറിജിയം പരാമർശം
സ്യൂഡോമോണസ് ഫ്ലൂറസൻസ് ഇംഗ്ലീഷ് വിലാസം https://ml.wikipedia.org/wiki/Pseudomonas_fluorescens
സാധാരണകാണപ്പെടുന്ന ഒരു ബാക്ടീരിയയാണ് സ്യൂഡോമോണസ് ഫ്ലൂറസൻസ് ( Pseudomonas fluorescens ) .
ജൈവകൃഷിരീതിയിൽ ജൈവികമാർഗ്ഗത്തിലൂടെ കീടനിയന്ത്രണത്തിന് ഒരു മിത്രബാക്ടീരിയയായി ഇതിനെ ഉപയോഗിക്കുന്നുണ്ട്.
രോഗനിവാരണത്തിനുപയോഗിക്കുന്നത് കൂടാതെ ചെടിയുടെ വളർച്ചാ ത്വരകം കൂടിയാണ് ഇത്.
ഏലം , ഇഞ്ചി തുടങ്ങിയ സസ്യങ്ങളുടെ മൂട്ചീയൽ രോഗത്തിന് പ്രതിവിധിയായും നെല്ലിന്റെ കുമിൾ - ബാക്റ്റീരിയ രോഗങ്ങൾക്കെതിരേയും സ്യൂഡോമോണസ് ഉപയോഗിക്കുന്നു.
മലപ്പുറം ജില്ലയിലെ തവനൂർ കേളപ്പജി കാർഷിക കോളേജിൽ വിപണനത്തിനായ് സ്യൂഡോമോണസ്_ഫ്ലൂറസൻസ് തയ്യാറാക്കുന്നു.
വിത്തിൽ നേരിട്ട് പുരട്ടിയും, വെള്ളത്തിൽ ലയിപ്പിച്ച ലായനിയിൽ വേരുകൾ മുക്കിയും ചെടികളിൽ നനച്ചും ഇത് പ്രയോഗിക്കാവുന്നതാണ്.
കൂടാതെ വിത്തിന്റെ പരിചരണം, മണ്ണിൽ നിന്നും കീടങ്ങളെ ഒഴിവാക്കാൻ മണ്ണിൽ നേരിട്ട് ചേർത്തും ഉപയോഗിക്കാം.
സ്യൂഡി അരയ ഇംഗ്ലീഷ് വിലാസം https://ml.wikipedia.org/wiki/Zeudi_Araya
എറിത്രിയൻ നടിയും ഗായികയും മോഡലും ചലച്ചിത്ര നിർമ്മാതാവുമാണ് സ്യൂഡി അരയ (ജനനം: ഫെബ്രുവരി 10, 1951).
1972-ൽ അരയ ഇറ്റലിയിലേക്കുള്ള ഒരു യാത്രയിൽ, കാപ്പിക്കായി ഒരു പരസ്യം റെക്കോർഡുചെയ്‌തു.
അതിൽ സംവിധായകൻ ലുയിഗി സ്കാറ്റിനിയാണ് അവരെ പരിചയപ്പെടുത്തിയത്.
അദ്ദേഹം സംവിധാനം ചെയ്ത സീബെല്ലിൽ ഷൂട്ട് ചെയ്ത ലാ റാഗസ്സ ഡല്ല പെല്ലെ ഡി ലൂണ എന്ന ഇറ്റാലിയൻ സിനിമയിൽ ബെബ ലോൻകാറിനൊപ്പം അവർ അഭിനയിക്കുകയും ചെയ്തു.
1973-ൽ, പിയേറോ ഉമിലിയാനി സംഗീതം നൽകിയ ഗാനങ്ങൾ ഉൾക്കൊള്ളുന്ന മറ്റൊരു സ്കാറ്റിനി ചിത്രത്തിന്റെ പ്രധാന ഗാനം അവർ ആലപിക്കുകയും അതിൽ അവർ പ്രധാനകഥാപാത്രത്തെ അവതരിപ്പിക്കുകയും 45 ആർ‌പി‌എം റെക്കോർഡിൽ അത് പുറത്തിറങ്ങുകയും ചെയ്തു.1973 മുതൽ 1975 വരെ സിനിമകളിലെ നിരവധി വേഷങ്ങൾ അവർ അഭിനയിച്ചിരുന്നു.
അവയിൽ മിക്കതും സ്കാറ്റിനി സംവിധാനം ചെയ്തതായിരുന്നു.
1976-ൽ, സെർജിയോ കോർബൂസി എഴുതിയ ഫാന്റോസി-സ്റ്റൈൽ കോമഡി ഐൽ സിഗ്നർ റോബിൻസണിൽ പോളോ വില്ലാജിയോയ് ‌ക്കൊപ്പം അഭിനയിച്ചു.
1974 മാർച്ചിൽ പ്ലേബോയ് മാസികയുടെ ഇറ്റാലിയൻ പതിപ്പിലും അവരുടെ ചിത്രം പ്രസിദ്ധീകരിച്ചിരുന്നു.
അരയയുടെ പിതാവ് രാഷ്ട്രീയക്കാരനും അമ്മാവൻ റോമിലെ നയതന്ത്രജ്ഞനുമായിരുന്നു.
ചലച്ചിത്ര നിർമ്മാതാവ് ഫ്രാങ്കോ ക്രിസ്റ്റാൽഡിയുമായി 1983 മുതൽ 1992 വരെ അദ്ദേഹത്തിന്റെ മരണം വരെ അവർ വിവാഹിതരായിരുന്നു.
അരയ ഇപ്പോൾ മാസിമോ സ്പാനോ എന്ന സംവിധായകനോടൊപ്പമാണ് താമസിക്കുന്നത്.
തിരഞ്ഞെടുത്ത ഫിലിമോഗ്രാഫി ലാ രാഗസ്സ ഡല്ല പെല്ലെ ഡി ലൂണയിൽ (1973) അരയ ലാ റാഗസ്സ ഡല്ല പെല്ലെ ഡി ലൂണ – "സിമോൺ" (1973) ലാ റാഗാസ ഫ്യൂറിസ്ട്രാഡ – "മറിയം" (1973) ദി പ്രേ – "നാഗൈന" (1974) ദി ബോഡി – "സിമോവ" (1974) ലാ പെക്കാട്രിസ് – "ഡെബ്ര" (1975) മിസ്റ്റർ റോബിൻസൺ – "വെനെർഡി" (1976) നെപ്പോളിയൻ മിസ്റ്ററി – "എലിസബത്ത്" (1978) ടെസോറോ മിയോ – "ടെസോറോ ഹോവ" (1979) അട്രോഷിയസ് ടെയ്ൽ ഓഫ് ലൗവ് ആന്റ് ഡീറ്റ് – "എലിസബത്ത് ഹോവർ" (1979) ഹാർട്ട്സ് ആന്റ് ആർമർ – "മാർഫിസ" (1983) കൺട്രോൾ – "ഷെബ" (1987) അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സ്യൂഡി അരയ
സ്യൂനിക് പ്രവിശ്യ
അർമേനിയയുടെ തെക്കേ അറ്റത്തുള്ള ഒരു പ്രവിശ്യയാണ് സ്യൂനിക് ( Armenian : Սյունիք , Armenian pronunciation: [sjuˈnikʰ] ⓘ ) .
വടക്ക് വയോത്സ് ഡ്സോർ പ്രവിശ്യയും , പടിഞ്ഞാറ് അസർബയ്ജാനിലെ നഖ്‌ചിവൻ സ്വയംഭരണ റിപ്പബ്ലിക്കും , കിഴക്ക് അസർബൈജാനും , തെക്ക് ഇറാനും ആണ് ഇതിന്റെ അതിർത്തികൾ.
ഇതിന്റെ തലസ്ഥാനവും ഏറ്റവും വലിയ നഗരവും കപാൻ പട്ടണമാണ്.
അർമേനിയയിലെ സ്റ്റാറ്റിസ്റ്റിക്കൽ കമ്മിറ്റി റിപ്പോർട്ട് പ്രകാരം 2001 ലെ സെൻസസിൽ 152,684 ആയിരുന്ന ജനസംഖ്യ കുറഞ്ഞ് 2011 ലെ സെൻസസിൽ 141,771 ൽ എത്തി.
പുരാതന അർമേനിയ രാജ്യത്തിന്റെ 15 പ്രവിശ്യകളിൽ ഒന്നായിരുന്നു സ്യൂനിക്.
ആദ്യകാല അർമേനിയൻ ചരിത്രകാരനായ മോവ്സെസ് ഖോറെനാറ്റ്സി, ഐതിഹാസിക അർമേനിയൻ ഗോത്രത്തലവൻ ഹെയ്ക്കിന്റെ പിൻഗാമിയും CE ഒന്നാം നൂറ്റാണ്ട് മുതൽ സ്യൂനിക് ഭരിച്ച പുരാതന സ്യൂനിയ (അല്ലെങ്കിൽ സ്യൂനിക്) രാജവംശത്തിന്റെ കാരണവരുമായ സിസാക്കുമായി ഈ പ്രവിശ്യയുടെ പേര് ബന്ധിപ്പിച്ചു.
എന്നിരുന്നാലും, ചരിത്രകാരനായ റോബർട്ട് ഹ്യൂസെൻ സിസാക്കിനെ ഒരു പിൽക്കാല നാമമായാണ് കണക്കാക്കിയത്.
ചരിത്രപരമായ സ്യൂനിക് മേഖലയിലെ പേരുകൾ തമ്മിലുള്ള സാമ്യവും സൂര്യനുമായി ബന്ധപ്പെട്ട വളരെയധികം സ്ഥലനാമങ്ങളും ചൂണ്ടിക്കാട്ടി യുറാർട്ടിയൻ സൂര്യദേവനായ ശിവിനി/സിവിനി (ഹിറ്റൈറ്റുകളിൽ നിന്ന് കടമെടുത്തത്) എന്ന പേരിൽ നിന്നാണ് സ്യൂനിക് എന്ന നാമം ഉരുത്തിരിഞ്ഞതെന്ന് ചരിത്രകാരനായ അർമെൻ പെട്രോസിയൻ അഭിപ്രായപ്പെടുന്നു.
വിവിധ കാലങ്ങളിൽ, ഇന്നത്തെ സ്യൂനിക് പ്രദേശം സ്യൂനിയ, സിസാകൻ, സാംഗേസർ (അല്ലെങ്കിൽ സങ്കദ്‌സോർ) തുടങ്ങിയ മറ്റ് പേരുകളിലും അറിയപ്പെട്ടിരുന്നു.
5-6-ആം നൂറ്റാണ്ടിൽ റാവെന്ന കോസ്‌മോഗ്രഫി പ്രകാരം സ്യൂനിക് പ്രദേശത്തെ ഭൂമിശാസ്ത്രപരമായി സിയൂനിയ കൊക്കേഷ്യന എന്ന് വിളിച്ചിരുന്നു.
പടിഞ്ഞാറ് നിന്ന് അസർബെയ്ജാനിലെ നഖ്‌ചിവൻ സ്വയം ഭരണ റിപ്പബ്ലിക്ക് , കിഴക്ക് അസർബെയ്ജാനിലെ ലാച്ചിൻ (റഷ്യൻ മധ്യസ്ഥതയിലുള്ള യുദ്ധവിരാമക്കരാർ പ്രകാരം റഷ്യൻ സമാധാന സേനയുടെ നിരീക്ഷണത്തിലുള്ള ലാച്ചിൻ ഇടനാഴി ഒഴികെ), ഖ്വുബാദ്‌ലി, സാംഗിലാൻ ജില്ലകൾക്കും ഇടയിലാണ് സ്യൂനിക് സ്ഥിതി ചെയ്യുന്നത്.
1992 നും 2020 നും ഇടയിൽ കിഴക്കുവശത്ത് നാഗോർണോ-കാരബാഖ് റിപ്പബ്ലിക്കിന്റെ കഷതാഗ് പ്രവിശ്യയുമായി ഇത് അതിർത്തി പങ്കിടുന്നു.
അർമേനിയയിലെ വയോത്സ് ഡ്സോർ പ്രവിശ്യ അതിന്റെ വടക്കൻ അതിർത്തികൾ രൂപീകരിക്കുമ്പോൾ തെക്ക് അറാസ് നദി ഇറാനിൽ നിന്ന് സ്യൂനിക്കിനെ വേർതിരിക്കുന്നു.
4,506 ചതുരശ്ര കിലോമീറ്റർ (1740 ചതുരശ്ര മൈൽ) അതായത് അർമേനിയയുടെ മൊത്തം വിസ്തീർണ്ണത്തിന്റെ 15 ശതമാനം വിസ്തൃതിയുള്ള സ്യൂനിക് മൊത്തം വിസ്തൃതിയുടെ അടിസ്ഥാനത്തിൽ ഗെഖാർകുനിക്കിന് ശേഷം അർമേനിയയിലെ രണ്ടാമത്തെ വലിയ പ്രവിശ്യയായി മാറുന്നു.
ചരിത്രപരമായി, പ്രവിശ്യയുടെ നിലവിലുള്ള പ്രദേശം പുരാതന അർമേനിയയിലെ ചരിത്രപ്രസിദ്ധമായ സ്യൂനിക് പ്രവിശ്യയുടെ ഭൂരിഭാഗം പ്രദേശത്തേയും ഉൾക്കൊള്ളുന്നു.
പ്രധാനമായും നിബിഢ വനങ്ങളാൽ മൂടപ്പെട്ട ഒരു പർവതപ്രദേശമാണ് സ്യൂനിക്.
സ്യൂനിക്കിന്റെ ഭൂരിഭാഗം പ്രദേശങ്ങളും സങ്കേസർ പർവതനിരകൾ കൈവശപ്പെടുത്തിയിരിക്കുന്നു.
3905 മീറ്റർ (12,812') ഉയരമുള്ള കപുത്‌ജഗ്ഗ് പർവതവും 3829 മീറ്റർ (12,562') ഉയരമുള്ള ഗസാനാസർ പർവതവും പ്രവിശ്യയിലെ ഏറ്റവും ഉയരമുള്ള കൊടുമുടികളാണ്.
അരെവിക് ദേശീയോദ്യാനം, ഷിക്കാഹോഗ് സ്റ്റേറ്റ് റിസർവ്, ബോഗാകർ സാങ്ച്വറി, ഗോറിസ് സാങ്ച്വറി, പ്ലെയിൻ ഗ്രോവ് സാങ്ച്വറി, സെവ് ലേക്ക് സാങ്ച്വറി, സാംഗേസൂർ സാങ്ച്വറി എന്നിവയുൾപ്പെടെ, സ്യൂനിക്കിലെ പല വനപ്രദേശങ്ങളും സർക്കാർ സംരക്ഷണത്തിലുള്ളവയാണ്.
വൊറോട്ടാൻ , വോഖ്ജി , സിസിയാൻ , മേഘ്രി, വചഗാൻ എന്നീ നദികൾ ഈ പ്രവിശ്യയിലെ പ്രധാന ജലസ്രോതസ്സുകളിൽ ഉൾപ്പെടുന്നു.
വേനൽക്കാല താപനില 40 °C (104 °F) വരെ എത്തുന്ന പ്രവിശ്യയിലെ ശരാശരി താപനില 22 °C (72 °F) ആണെങ്കിലും ശൈത്യകാലത്ത്  ഇത് 12.5 °C (9.5 °F) വരെ എത്താവുന്നതാണ്.
പടിഞ്ഞാറ് നഖ്‌ചിവാനുമായുള്ള അതിർത്തി നിർവചിച്ചിരിക്കുന്നത് സങ്കേസുർ പർവതനിരകളാണ്.
വംശനാശഭീഷണി നേരിടുന്ന കൊക്കേഷ്യൻ പുള്ളിപ്പുലികളുടെ ഒരു പ്രധാന ആവാസകേന്ദ്രമായിരുന്നു അർമേനിയയുടെ ഏറ്റവുമറ്റത്തായി തെക്ക് ഭാഗത്ത് സ്ഥിതിചെയ്യുന്ന മേഗ്രി പർവതനിര.
എന്നിരുന്നാലും, 2006 ഓഗസ്റ്റ് മുതൽ 2007 ഏപ്രിൽ വരെയുള്ള കാലത്ത് ഇവയിൽ ഒരെണ്ണം മാത്രമാണ് ക്യാമറയുടെ നിരീക്ഷണ പരിധിയിൽ കുടുങ്ങിയത്.
296.9 ചതുരശ്ര കിലോമീറ്റർ (114.6 ചതുരശ്ര മൈൽ) പ്രദേശത്ത് നടത്തിയ ട്രാക്ക് സർവേയിൽ മറ്റ് പുള്ളിപ്പുലികളുടെ ലക്ഷണങ്ങളൊന്നുംതന്നെ കണ്ടെത്തിയില്ല.
ഇര ലഭ്യമായ പ്രാദേശിക ആവാസ വ്യവസ്ഥയ്ക്ക്  4-10 എണ്ണത്തെവരെ പിന്തുണയ്ക്കാൻ കഴിയുമെങ്കിലും കന്നുകാലികളുടെ പ്രജനനം, ഭക്ഷ്യയോഗ്യമായ സസ്യങ്ങളുടെയും കൂണുകളുടെയും ശേഖരണം, വനനശീകരണം, മനുഷ്യ നിർമ്മിതമായ കാട്ടുതീ എന്നിവയും വേട്ടയാടലും ശല്യവും വളരെ ഉയർന്ന നിലയിലുള്ളതും പുള്ളിപ്പുലികളുടെ സഹിഷ്ണുതാ പരിധിയ്ക്ക് അപ്പുറത്തുമാണ്.
2013-2014 കാലഘട്ടത്തിൽ നടത്തിയ സർവേകളിൽ, തെക്കൻ അർമേനിയയിലെ 24 സ്ഥലങ്ങളിലെ ക്യാമറ കെണിയിൽ പുള്ളിപ്പുലികളുടെ സാന്നിദ്ധ്യം രേഖപ്പെടുത്തിയിട്ടുള്ളവയിൽ 14 എണ്ണവും സങ്കേസർ മലനിരകളിലാണ്.
The town of Goris കുറിപ്പുകൾ അവലംബം ↑ {{ cite web }} :  CS1 maint: url-status ( link ) ↑ Syunik population, 2011 census ↑ ↑ ↑ Report of the results of the 2001 Armenian Census , National Statistical Service of the Republic of Armenia ↑ ↑ വിക്കിപീഡിയ:Image citation/template ↑ Khorozyan, I., Malkhazyan, A. G., Abramov, A. (2008).
"Presence – absence surveys of prey and their use in predicting leopard ( Panthera pardus ) densities: a case study from Armenia."
Archived 31 July 2013 at the Wayback Machine .
Integrative Zoology 2008, 3: 322–332.
സ്യൂസ് ഇംഗ്ലീഷ് വിലാസം https://ml.wikipedia.org/wiki/Zeus